POSJET VODOCRPILIŠTU 19.5.2014.

Eko grupa trećih razreda posjetila je Vodocrpilište Ivanščak na Ivanjskoj cesti. Išli su pješice po lijepom sunčanom vremenu.

Saznali su da je „Ivanščak“ glavno vodocrpilište za grad Koprivnicu. Ima nekoliko bunara u kojima se voda vadi s 40 m dubine. Voda je kvalitetna i tretira se samo klorom. Ispravnost se redovito provjerava u laboratoriju i tek nakon toga šalje u gradski vodovod.

Na području vodocrpilišta izuzetno se pazi na stanje okoliša. Tu se ne smiju obavljati nikakve radnje koje bi mogle ugroziti podzemne vode, a da ne bi bilo neovlaštenih ulazaka izvan radnog vremena, brine se četveronožna čuvarica Crna.

Učenici su se na kraju počastili ledenim čajem i sendvičima i zahvalili djelatnicima za vrlo ljubazan prijem te strpljivost u objašnjavanju i odgovaranju na pitanja.

Voditeljica Eko grupe: Biserka Knez